Oficialii sud coreeni anunță că Kim Jong Un este în viață și se simte bine.
Este în viață și se simte bine, a declarat consilierul președintelului sud-coreean. Oficialii sud-coreeni au confirmat prezența lui Kim Jong Un în Wonsan, unde a fost surprins de sateliți, trenul personal al acestuia. Informaţiile despre starea de sănătate a liderului nord-coreean rămân însă contradictorii.
"Poziţia noastră guvernamentală este fermă", a declarat pentru CNN Moon Chung-in, cel mai important consilier de politică externă a preşedintelui sud-coreean Moon Jae-in. "Kim Jong Un este în viaţă şi bine. El se află în Wonsan din 13 aprilie.Totuși, informațiile despre sănătatea dictatorului se bat cap în cap. Publicaţia niponă Shukan Gendai scrie că Kim Jong-Un, s-ar afla în comă, asta în timp ce trenul personal al acestuia a fost observat într-o staţiune balneară de lux din Wonsan. Surse citate de CNN au declarat că serviciile secrete americane monitorizează informaţiile despre starea de sănătate a lui Kim Jong-Un. Conform surselor citate, există informaţii că liderul nord-coreean, în vârstă de 36 de ani, ar fi în stare gravă după o intervenţie chirurgicală cardiacă.Sursa foto: Profimedia.